b'\n_START_ARTICLE_\nVasilij Dmitrijevi\xc4\x8d Rikov\n_START_SECTION_\n\xc5\xbdivljenje\n_START_PARAGRAPH_\nLeta 1776 je vstopil v dvorni Preobra\xc5\xbeenski polk; \xc4\x8dez tri leta je bil povi\xc5\xa1an v vodnika in 7. aprila 1782 je bil povi\xc5\xa1an v zastavnika. Zatem se je udele\xc5\xbeil rusko-\xc5\xa1vedske vojne in leta 1790 je bil kot stotnik preme\xc5\xa1\xc4\x8den v Orenbur\xc5\xa1ki dragonski polk, s katerim se je udele\xc5\xbeil bojev proti Poljakom v letih 1792 in 1794._NEWLINE_Leta 1796 je bil povi\xc5\xa1an v majorja in 11. decembra 1798 je postal poveljnik Orenbur\xc5\xa1kega dragonskega polka. 25. maja 1800 je bil povi\xc5\xa1an v podpolkovnika._NEWLINE_29. avgusta 1805 je bil preme\xc5\xa1\xc4\x8den v novoustanovljeni Litvanski dragonski polk in 14. februarja naslednje leto je postal polkovni poveljnik. Leta 1806 se je udele\xc5\xbeil bojev proti Francozom, za kar je bil 31. julija 1808 povi\xc5\xa1an v polkovnika._NEWLINE_Leta 1810 je bil preme\xc5\xa1\xc4\x8den v moldavsko vojsko, katera se je bojevala proti Turkom. Udele\xc5\xbeil se je tudi patriotske vojne v sestavi general\xc5\xa1taba Tollyja. 1. decembra 1815 je bil imenovan za poveljnika 3. brigade 1. ulanske divizije in 22. oktobra naslednje leto za poveljnika 2. brigade Ukrajinske koza\xc5\xa1ke divizije._NEWLINE_16. novembra 1817 je postal poveljnik 1. brigade Bu\xc5\xa1ke ulanske divizije. 17. oktobra 1823 je bil razre\xc5\xa1en poveljni\xc5\xa1kega mesta, a je kljub temu ostal v vojski.'